**Chto më jesmë!**

*Flórkòwi Cenôwie*

Je szczescym Mestwina lądu

Że w czasach prësczi niewòlë

Przëszedł Cenôwa òd sztrądu,

Bë Kaszëbi ze spikù wstelë.

Tatczëznë nôdrogszé znanczi,

Rodną mòwã - co wróg szëdzył -

Òn chcôł wëdwignąc z ùdrãczi,

Z pismión skarbã szedł do lëdzy.

Pò nim piãkné pòkòlenia

Méstrów kaszëbsczégò słowa

Z sercã dbało ò tã zemiã

Do naszich dni - dërch òd nowa.

Nowëch Flórków terô trzeba,

Co zôs wskôżą, chto më jesmë!

Bë rzec z bùchą: Jem Kaszëba!

- Tã stegnã za swòjã wezmë.